Diari Oficial de la Generalitat Valenciana


Sumari del DOGV 9473, del 18-11-2022 (2022/10164)

RESOLUCIÓ de 15 de novembre de 2022, de la Presidència de la Generalitat, per la qual es modifica la Resolució de 7 de juliol de 2022, de concessió de les ajudes convocades per la Resolució de 25 de març de 2022, de la Presidència de la Generalitat, per la qual es convoquen les subvencions destinades a la promoció i foment de la xarxa de Punts Nets AVANT en els municipis en risc de despoblament en l'àmbit de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9473

Data del DOGV
:   18-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10905


Data del document
:   15-11-2022

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 15 de novembre de 2022, de la Presidència de la Generalitat, per la qual es modifica la Resolució de 7 de juliol de 2022, de concessió de les ajudes convocades per la Resolució de 25 de març de 2022, de la Presidència de la Generalitat, per la qual es convoquen les subvencions destinades a la promoció i foment de la xarxa de Punts Nets AVANT en els municipis en risc de despoblament en l'àmbit de la Comunitat Valenciana. [2022/10822]  
  
  
La Llei 8/2021, de 30 de desembre, de pressupostos de la Generalitat per a l'exercici 2022 (DOGV 9247, 31 de desembre), estableix en la secció 05, servei 05, programa pressupostari 125.20, la línia pressupostària S0891000, «Promoció Xarxa Punts Nets AVANT», amb una dotació pressupostària màxima disponible de huit-cents quinze mil set-cents euros (815.700,00 ?).  
En la Resolució de 7 de juliol de 2022, de la Presidència de la Generalitat, de concessió de les ajudes convocades per la Resolució de 25 de març de 2022, de la Presidència de la Generalitat, per la qual es convoquen les subvencions destinades a la promoció i foment de la xarxa de Punts Nets AVANT en els municipis en risc de despoblament en l'àmbit de la Comunitat Valenciana (DOGV 9382, 13 de juliol), s'estableixen els beneficiaris de les citades subvencions, entre els quals es troben els ajuntaments de Pedralba i Titaguas.  
Amb data 20 de setembre de 2022 es va rebre un escrit de l'Ajuntament de Titaguas en el qual posa de manifest «que s'està plantejant un canvi en el projecte perquè hi ha una ubicació que sembla ser millor que la que es va presentar en aquestes ajudes. Aquest canvi d'ubicació canviaria per complet el projecte i caldria reformular-lo.  
És per això que l'Ajuntament de Titaguas en breu presentarà aquest projecte reformulat a la Direcció General de l'Agenda Valenciana Antidespoblament.  
A causa de la reformulació també sol·licitem una pròrroga en la justificació de les ajudes.»  
Així mateix, amb data 21 de setembre de 2022, l'Ajuntament de Pedralba va remetre escrit en el qual va comunicar la modificació del projecte i la seua ubicació i sol·licita «una pròrroga d'execució pel termini màxim possible» a causa de la impossibilitat de realitzar el projecte en el lloc previst, ja que, la Direcció General del Medi Natural i Avaluació Ambiental indica en el seu informe que «el projecte i la seua ubicació no són compatibles amb el PORN del Túria, no autoritzant-se la seua implantació».  
Amb data 11 d'octubre es van dictar les resolucions de la directora general de l'Agenda Valenciana Antidespoblament que denegaven les sol·licituds de canvi de projecte i pròrroga de la justificació als ajuntaments de Titaguas i Pedralba, resolucions que van ser notificades als ajuntaments interessats, el 13 i el 20 d'octubre de 2022 respectivament.  
  
L'apartat cinqué de la Resolució de 7 de juliol de 2022 estableix:  
  
«Cinqué  
Fer pública la llista d'entitats sol·licitants que compleixen els criteris indicats anteriorment, però no han obtingut la condició d'entitats beneficiàries, per haver-se esgotat el crèdit disponible en aquesta anualitat.  
Aquestes entitats queden en reserva, en l'ordre en el qual figuren, per a poder accedir a l'ajuda en cas de renúncia o pèrdua motivada de la subvenció d'alguna de les entitats beneficiàries indicades en l'apartat segon d'aquesta resolució i que tindran preferència, d'acord amb aquest ordre, per a accedir a la subvenció, amb càrrec, en el seu cas, a la dotació de l'exercici pressupostari 2023.»  
D'acord amb l'ordre establit en l'apartat cinqué, abans exposat, es va emetre comunicat als ajuntaments de Llucena i Vilafranca, indicant-los la possibilitat de ser beneficiari de l'ajuda, en el supòsit, que pogueren complir amb la normativa que els és aplicable.  
  
Després d'aquesta comunicació, l'Ajuntament de Vilafranca va renunciar a l'execució de l'obra de Punt Net, per la qual cosa, d'acord amb l'ordre establit, es va comunicar a l'Ajuntament de Palanques la possibilitat de ser beneficiari de l'ajuda, en el cas que poguera complir amb la normativa que li és aplicable.  
Posteriorment, també va expressar la seua renúncia a la condició de beneficiari, l'Ajuntament d'Algimia de Almonacid, beneficiari d'acord amb l'apartat segon de la Resolució de 7 de juliol de 2022. Això va comportar la necessitat de comunicar a l'Ajuntament de Vilanova d'Alcolea, següent en l'ordre de la llista de l'apartat cinqué, la possibilitat de ser beneficiari de l'ajuda, en el supòsit que poguera complir la normativa que li és aplicable.  
Per part dels Ajuntaments de Llucena, Palanques i Vilanova d'Alcolea s'ha acreditat, amb la documentació aportada, que compleixen les condicions per a tindre la condició de beneficiaris.  
Sobre la base de tot el que antecedeix, en virtut del que es preveu en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en la base reguladora desena i en l'apartat quart del Decret 27/2021, d'1 de setembre, del president de la Generalitat, pels quals es delega en la persona titular de la direcció general competent en matèria de despoblament la facultat de dictar la resolució de concessió de les subvencions, i a la vista de l'informe del Servei de l'Agenda Valenciana Antidespoblament, resolc:  
  
Primer  
Modificar l'apartat segon de la Resolució de 7 de juliol de 2022 i retirar la condició de beneficiaris de la subvenció destinada a la promoció i foment de la xarxa de Punts Nets AVANT, per renúncia, als Ajuntaments de Titaguas, Pedralba i Algimia de Almonacid.  
  
Segon  
En aplicació de l'apartat cinqué de la Resolució de 7 de juliol de 2022, es concedeix la condició de beneficiaris de la subvenció destinada a la promoció i foment de la xarxa de Punts Nets AVANT, als ajuntaments que s'indiquen i pels imports sol·licitats:  
  
Ajuntament Import  
Llucena 24.748,13 -  
Palanques 11.300,00 -  
Vilanova d'Alcolea 24.821,51 -  
  
Tercer  
Modificar la llista d'entitats sol·licitants que queden en reserva i que consten en l'apartat cinqué de la Resolució de 7 de juliol de 2022 que queda de la manera següent:  
  
Quart  
Aquesta resolució es publicarà en la Base de dades nacional de subvencions i en el Diari Oficial de la Generalitat Valenciana. Aquesta publicació tindrà efectes de notificació a les entitats interessades, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant el mateix òrgan que l'ha dictada, en el termini d'un mes a comptar de l'endemà de la publicació; igualment, podrà interposar-se directament un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l'endemà de la publicació, de conformitat amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Castelló de la Plana, 15 de novembre de 2022.- El president de la Generalitat, p. d. (Decret 27/20096, d'1 de setembre; DOGV 08.09.2021), la directora general de l'Agenda Valenciana Antidespoblament: Jeannette Segarra Sales.